લાલજી ખેડૂતે પોતાના ખેતરમાં ટામેટાની વાવણી કરી હતી, આ વર્ષે વરસાદ સારો પડતા ટામેટાનો પાક ખૂબ સારો થયો હતો, પાક સારો આવતાં જ લાલજી અને તેનો પરિવાર ખુશ ખુશ થઇ ગયા, કારણ કે આ સાલ લાલજીની દીકરીનાં લગ્ન હતાં, લગ્નમાં લાલજી કોઇ કમી રાખવા નહોતો માંગતો, તેથી તેને ટામેટાનો પાક સારો આવતાં હૈયે ધરપત થઇ કે હવે તે પોતાની દીકરીનાં લગ્ન ખૂબ ધામધૂમથી કરી શકશે, આમ વિચારી લાલજી થોડા ટામેટા લઇને શહેરમાં વેચવા ગયો, જે જગ્યાએ ટામેટાનાં ભાવ સારા મળે તે જ જગ્યાએ તે પોતાના ટામેટા વેચવા માંગતો હતો, એટલે તેણે હાલ પોતાની સાથે થોડા ટામેટા જ લઇ જવાનું નક્કી કર્યું.